PTG พุ่ง 5% นิวไฮรอบ 1 ปี 6 เดือน โบรกฯมองกำไร Q2 โตต่อรับไฮซีซั่น แนะ “ซื้อ” เป้า 23 บ.
PTG พุ่ง 5% นิวไฮรอบ 1 ปี 6 เดือน โบรกฯมองกำไร Q2 โตต่อรับไฮซีซั่น แนะ “ซื้อ” เป้า 23 บ. โดย ณ เวลา 10.51 น. อยู่ที่ระดับ 22.60 บาท บวก 1 บาท หรือ 4.63% สูงสุดที่ระดับ 22.70 บาท ต่ำสุดที่ระดับ 21.70 บาท
PTG พุ่ง 5% นิวไฮรอบ 1 ปี 6 เดือน โบรกฯมองกำไร Q2 โตต่อรับไฮซีซั่น แนะ “ซื้อ” เป้า 23 บ.
23 ก.ค. 2562

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ณ เวลา 10.51 น. อยู่ที่ระดับ 22.60 บาท บวก 1 บาท หรือ 4.63% สูงสุดที่ระดับ 22.70 บาท ต่ำสุดที่ระดับ 21.70 บาท ด้วยมูลค่าการซื้อขาย 671.93 ล้านบาท โดยราคาหุ้นปรับตัวทำจุดสูงสุดอีกครั้งในรอบ 1 ปี 6 เดือน นับตั้งแต่ราคาหุ้นปิดที่ระดับ 22.60 บาท เมื่อวันที่ 11 ม.ค.61

ด้านบล.เคทีบี (ประเทศไทย) ระบุในบทวิเคราะห์ฯแนะนำ “ซื้อ” หุ้น PTG วางเป้าเชิงกลยุทธ์ 23 บาท โดยมองว่าราคาหุ้นยังไม่สะท้อนการเติบโตของธุรกิจไบโอดีเซล ซึ่งการที่ภาครัฐมีนโยบายส่งเสริมธุรกิจไบโอดีเชล ทั้งจากการเข้าแทรกแซงราคาปาล์มดิบและการส่งเสริมให้มีการปรับใช้ B7 เป็น B10 หรือ B20 ซึ่งโครงการปาล์มคอมเพล็กซ์ของ PTG จะได้ผลบวกอย่างเต็มที่ และคาดช่วงปลายไตรมาส 3/62 จะเดินเครื่องผลิตเต็ม 100% จากปัจจุบันเดินเครื่อง 60% ตามความต้องการที่เพิ่มขึ้น
สำหรับผลงานในไตรมาส 2/62 คาดกำไรดีต่อเนื่องแม้ไม่เท่ากับไตรมาส 1/62  ที่ดีมากกว่าปกติ เนื่องจากเข้าสู่ช่วงฤดูกาลใช้น้ำมันที่มากขึ้น และการจำหน่าย B20 ในสถานีบริการน้ำมันก็มีการเติบโตสูงขึ้น
ขณะที่ปัจจุบันเทรด P/E 18 เท่าแต่ PTG เป็นหุ้นเติบโต ดังนั้นควรประเมินมูลค่าหุ้นโดยวิธี PEG ซึ่งปัจจุบันอยู่ที่ 0.6 เท่า ของอัตราการเติบโตเฉลี่ย